Weggooibrakkie steel talle harte | Maroela Media
Cilla Trexler, eienaar van Wollies Animal Project, 'n dierewelsynsorganisasie in Hestiapark in die noorde van Pretoria, het Donderdag aan Maroela Media gesê iemand het die hondjie langs 'n pad in die Seekoeigat-omgewing naby die ou Moloto-pad gelos.
"'n Polisiebeampte het op die hond afgekom en hom na ons skuiling gebring," het Trexler gesê. Trexler het foto's van die hond en die toestand waarin hy gevind is, op hul Facebook-blad geplaas en dit het vinnig baie reaksie ontlok.
"Kort daarna het iemand ons geskakel en gesê ons moet kyk of die hond op die naam 'Tjokkie' reageer, want sy is 'n kennis met inwoners van Annlin wat 'n soortgelyke hond gehad het en gesê het hy wil hom nie meer hê nie."
Die hond het op die naam reageer. Die beweerde eienaar het later self die skuiling gekontak om te sê dit is sy hond. "Hy beweer hy het die hond vir iemand gegee en dié persoon het die hond langs die pad gaan aflaai. Hy beweer ook hy oorweeg regstappe teen dié persoon," het Trexler bygevoeg.
"Ons het reeds verskeie navrae van mense ontvang wat Tjokkie wil aanneem," het Trexler gesê. "Hy gaan eers gesteriliseer word en ons gaan ons huisbesoeke doen om vir hom 'n gepaste huis te vind. Hy behoort voor Saterdag by 'n nuwe liefdevolle huis te wees."
Trexler beskryf Tjokkie se temperament as liefdevol, vriendelik en "glad nie bakleierig nie".
Sy het almal bedank wat belangstelling getoon en aangebied het om die hond aan te neem. Sy het bygevoeg dat die skuiling nog 300 honde en 100 katte het wat liefdevolle huise soek en ook mense se harte sal steel. Klik hier vir meer inligting.
Wel die eienaar behoort mos darem te weet vir wie het hy die hond gegee? Ek glo hy sal kontakbesonderhede te he en weet wat die naam is. Dat hy dit maar vir ons gee dan kan die polisie mos weet wie om te soek.
O ja mense, as julle regtig omgee wat van 'n donasie van selfs net R20/R50 aan hierdie organsasie? Klik bo in die berig om op hul blad te kom en dan al hul besonderhede te kry? Ek hoop regtig julle gaan!
JAN, EK STEM 100% SAAM. EK HET 16 WEGGOOI HONDE KINDERS, LANGS DIE PAD OPGETEL, EEN GESTEEL VAN &^% MENSE, 'N ANDER VIESLIKE MAN GELD GEGEE VIR DAGGA EN DRANK NET OM DIE HONDJIE WEG TE KRY, PARTY WAS MAER, BANG EN MISHANDEL. EEN HONDJIE WAS LANGS DIE PAD AFGEGOOI MET VOORPOOTJIES WAT TOE GEBREEK HET EN SKEEF AANGEGROEI HET. EK HET MAANDE GESUKKEL OM HAAR VRIENDIN TE WORD EN SY IS OP DIE OU END BY MY DOOD VAN OUDERDOM. GROETE EN DANKIE VIR JOU KOMMENTAAR EN DANKIE VIR JOU OMGEE. DAAR MOET MEER MENSE SOOS JY WEES. GROETNIS.
LOS VIR JAN UIT. EK STEM 100% SAAM MET HOM.
Dit breek my hart oor Tjokkie wat net sommer so alleen gelos word langs 'n baie besige pad. Die persoon wat hom daar gelos het, het seker gehoop die hondjie word doodgery. Kyk net hoe verlore sit hy daar. Ek kan nie glo dat verantwoordelike volwasse mense dit aan 'n onskuldige dier kan doen nie, en die hart het om dit aan 'n onskuldige dier te doen. SKAAM JOU!!!